Nú hefur verið sett upp sýning í tengslum við eldgosin á Fimmvörðuhálsi og í toppgíg Eyjafjallajökuls á Eldfjallasafninu í Stykkishólmi . Er þetta jafnframt fyrsta listsýningin sem tengist þessum nýju eldgosum . Meðal annars hafa verið sett upp ný verk ; mikið af ljósmyndum eftir Ragnar Axelsson ljósmyndara hjá Morgunblaðinu , málverk eftir Vigni Jóhannsson og ljósmyndir eftir Jóhann Ísberg . Haraldur Sigurðsson eldfjallafræðingur segir áhugann á eldgosum hafa aukist eftir að gosin hófust á Suðurlandi en hann hefur nokkrum sinnum þurft að opna safnið fyrr til að mæta óskum áhugasamra hópa . Eftirspurnin sé mikil . Safnið opnaði þó snemma í ár , eða 1. maí , en markmiðið er að lengja ferðamannatímabilið . Safnið er opnað fyrr á vorin og lokar seinna á haustin . Sjá nánar í Skessuhorni sem kom út í dag .